19.11.2020 Euroopa Liidu Teataja L 387/23 PARANDUSED Liide (Euroopa Ühenduste Teataja P 52, 16. august 1960) Määrus nr 11 veohindade ja veotingimustega seotud diskrimineerimise kaotamise kohta Euroopa Majandusühenduse asutamislepingu artikli 79 lõike 3 rakendamisel lisatakse Euroopa Liidu Teataja eestikeelse eriväljaande 7. peatükki järgmiselt: ,»MÄÄRUS nr 11 veohindade ja  veotingimustega seotud diskrimineerimise kaotamise kohta Euroopa Majandusühenduse asutamislepingu artikli 79 lõike 3 rakendamisel EUROOPA MAJANDUSÜHENDUSE NÕUKOGU, võttes arvesse Euroopa Majandusühenduse asutamislepingut, eriti selle artiklit 79, võttes arvesse komisjoni ettepanekut, võttes arvesse majandus- ja sotsiaalkomitee arvamust ning arvestades, et: artikli 79 lõike 3 alusel on nõukogu kohustatud kehtestama sätted, et kaotada ühendusesiseste vedude puhul artikli 79 lõikes 1 osutatud diskrimineerimise vormid; selleks on vaja keelustada eespool nimetatud diskrimineerimise vormid, kaasa arvatud tariifide kehtestamine või veohindade ja veotingimuste mis tahes kujul kindlaksmääramine, mille kohaldamine tähendaks diskrimineerimist; kohaldatavaid veohindu ja veotingimusi saab kontrollida ning diskrimineerimise avastada ainult juhul, kui vedajaid ja esindajaid kohustatakse esitama vajalikku teavet, koostama sellise teabe kontrollimist võimaldava veodokumendi ja alluma inspekteerimisele; nende sätete järgimise tagamiseks tuleb kehtestada karistuste süsteem, kusjuures sellised karistused allutatakse oma täielikku pädevust teostava Euroopa Kohtu läbivaatamisele vastavalt asutamislepingu artiklile 172, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse sätteid kohaldatakse ühendusesiseses raudtee-, maantee- ja siseveetranspordis kõikide kaupade veo suhtes, välja arvatud Euroopa Söe- ja Teraseühenduse asutamislepingu ] ja III lisas loetletud kaupade vedu. Artikkel 2 1. Käesoleva määruse sätteid kohaldatakse kõikide vedude suhtes, mille lähte- või sihtkoht asub liikmesriigi territooriumil, kaasa arvatud veod liikmesriikide ja kolmandate riikide ning liikmesriikide ja assotsieerunud riikide vahel. 2. > Käesoleva määruse sätteid kohaldatakse üksnes teekonna nende etappide suhtes, mis toimuvad ühenduse piires. 3. Käesoleva määruse sätteid kohaldatakse raudtee-, maantee- ja siseveetranspordi suhtes ka siis, kui kaupu mõnel teekonna etapil veetakse teisi veoliike kasutades. Artikkel 3 Kui ühe veolepingu alusel toimuvas veos osalevad mitu vedajat järjestikku, siis kehtivad käesoleva määruse sätted iga sellise vedaja kohta tema poolt sooritataval veoetapil.